| Petrešiūnų piliakalnis |
| --- |
| Vaizdas į piliakalnį nuo Jūžintų–Lašų kelio |
| 

Petrešiūnų piliakalnisPetrešiūnų piliakalnis

 |
| Koordinatės  | 

|  |
| --- |
| 55°50′31.8″ š. pl. 25°42′51.9″ r. ilg.﻿ / ﻿55.842167°š. pl. 25.714417°r. ilg.﻿ / 55.842167; 25.714417Koordinatės: 55°50′31.8″ š. pl. 25°42′51.9″ r. ilg.﻿ / ﻿55.842167°š. pl. 25.714417°r. ilg.﻿ / 55.842167; 25.714417 |

 |
| Vieta | Rokiškio rajonas |
| Seniūnija | Kriaunų seniūnija |
| Aukštis | 4-4,5 m |
| Plotas | 48x29 |
| Naudotas | I tūkstantmetis pr. m. e. - I tūkstantmečio pradžia |
| Žvalgytas | 1949 m. ir 1972 |
| Tirtas | 1909-1910 m. 2003 m. |
| Registro Nr. | AR937/ 23839, 23840, 5624 / A558KP |

**Petrešiūnų piliakalnis su gyvenviete** – piliakalnis ir gyvenvietė (unikalus objekto MC kodas 23840) Rokiškio rajono savivaldybės teritorijoje, prie Petrešiūnų kaimo, Kriaunų seniūnija. Pasiekiamas iš kelio  **3615**  Gačionys–Lašai  pro Lašus, už 1,3 km nuo paskutinių Lašų sodybų, ties antru didesniu kelio posūkiu į vakarus pavažiavus pro sodybą į dešinę vakarų kryptimi 150 m.

Piliakalnis
-----------

Piliakalnis įrengtas atskiroje kalvoje, Audros kairiojo kranto slėnio atšakos pakraštyje. Aikštelė ovali, pailga pietvakarių – šiaurės rytų kryptimi, 48x29 m dydžio, smailesniu šiauriniu galu. Pašlaitėje piliakalnis buvo apjuostas 3 m pločio, 2 m gylio grioviu, kuris aptiktas tyrimų metu. Šlaitai statūs, 4-4,5 m aukščio, išskyrus 15 m aukščio ŠR.

Piliakalnis apardytas ariant, vakarinis šlaitas nukastas žvyrui. Jis dirvonuoja, aikštelės pakraščiuose auga paskiri medžiai.

Aplink piliakalnį, 1 ha plote yra papėdės gyvenvietė, kurioje rasta brūkšniuotos, grublėtos keramikos, šlako, gyvulių kaulų. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 22900 m².

Tyrimai
-------

1909–1910 m. Liudvikas Kšivickis ištyrė visą aikštelę – apie 915 m². Kultūrinio sluoksnio storis pakraščiuose siekė iki 1,2 m. Čia buvo supiltas pylimėlis. Centrinę aikštelės dalį juosė 5-8 m pločio, iki 1 m gylio griovys. Kultūriniame sluoksnyje aikštelės pakraščiuose aptikti akmenų grindiniai, buvę dviem horizontais: tankesni – labiau paviršiuje ir padriki – arčiau įžemio. Rasta titnaginių gremžtukų, akmeninių įtveriamųjų ir su skyle kotui kirvių dalių bei išgrąžų, galąstuvų, molinių svorelių; kaulinių smeigtukų, kabliukų, adiklių, ylų, strėlių; geležinių ylų, peilių, pjautuvėlis, kabliukas, žalvarinių smeigtukų dalių, sidabro gabalėlis, lygios ir brūkšniuotos keramikos, gyvulių kaulų ir kt. Radinius saugo Vytauto Didžiojo karo muziejus ir Lietuvos nacionalinis muziejus.

1949 m. ir 1972 m. piliakalnį žvalgė Istorijos institutas.

2003 m. Andra Simniškytė piliakalnio vakarinėje papėdėje ištyrė 16 m², aptiko kultūriniu sluoksniu su brūkšniuota ir lygia keramika užpildytą 3 m pločio, 2 m gylio griovį. Piliakalnis datuojamas I tūkstantmečio pr. m. e. pabaiga – I tūkstantmečio pradžia.

Petrešiūnų piliakalnis iš rytų pusės
  


|  |
| --- |
| Aplinkiniai piliakalniai |
|  | Alsetos piliakalnis 11 km  Martiniškėnų piliakalnis 21 km | Lukštų piliakalnis 19 km  Papilių piliakalnis (Rokiškis) 8 km | Kalnočių piliakalnis 10 km  Mielėnų piliakalnis 8,5 km |  |
| Rudžių piliakalnis 14 km  Baušiškių piliakalnis 7 km |  | Bradesių piliakalnis 8 km  Maniuliškių piliakalnis 16 km |
| Radžionių piliakalnis 11 km  Dauliūnų piliakalnis 11 km | Vosgėlių piliakalnis 13 km  Antažiegės piliakalnis 12 km | Pakačinių piliakalnis 11 km  Velikuškių I piliakalnis 8 km |

  

* Petrešiūnų piliakalnis iš šiaurės pusėsPetrešiūnų piliakalnis iš šiaurės pusės
* Petrešiūnų piliakalnis iš rytų pusėsPetrešiūnų piliakalnis iš rytų pusės
* Petrešiūnų piliakalnis iš pietų pusėsPetrešiūnų piliakalnis iš pietų pusės
* Petrešiūnų piliakalnis iš vakarų pusėsPetrešiūnų piliakalnis iš vakarų pusės
* Petrešiūnų piliakalnis iš pietvakarių pusėsPetrešiūnų piliakalnis iš pietvakarių pusės
* Petrešiūnų piliakalnis iš šiaurės rytų pusėsPetrešiūnų piliakalnis iš šiaurės rytų pusės
* Petrešiūnų piliakalnis iš šiaurės vakarų pusėsPetrešiūnų piliakalnis iš šiaurės vakarų pusės
* Petrešiūnų piliakalnio valstybės paminklo ženklasPetrešiūnų piliakalnio valstybės paminklo ženklas
* Petrešiūnų piliakalnio aikštelė iš šiaurės pusėsPetrešiūnų piliakalnio aikštelė iš šiaurės pusės
* Petrešiūnų piliakalnio aikštelė iš pietų pusėsPetrešiūnų piliakalnio aikštelė iš pietų pusės

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 134 (Nr. 574)

* Lietuvos TSR kultūros paminklų sąrašas, V. 1973, p. 168

Кживицкий Л.. Последние моменты неолитической эпохи в Литве // Сборник в честь семидесятилетия Дмитрия Николаевича Анучина. Москва, 1913, с. 302, 303, 306–309, 310–316.

* Krzywicki L. Piłkalnia pod wsią Petraszunami // Rocznik towarzystwa przyjaciol nauk w Wilnie. Wilno. 1914. T. V, p. 1–27.
* Krzywicki L. 1957. Na Żmudzi // Wspomnienia. Warszawa. T. I, p. 424–425.
* Покровский Ф. В. Археологическая карта Ковенской губернии. Вильна, 1899, c. 46.
* Sagan L. 1936. Materiały osteologiczne z piłkaln Żmudzkich // Wiadomości archeologiczne. Warszawa. T. XIV, p. 178–179.
* Petras Tarasenka. Lietuvos archeologijos medžiaga. Kaunas, 1928, p. 22-23.

Nuorodos
--------

* Lietuvos piliakalniai. Petrešiūnai